གཉེན་སྒྲིག་བྱས་ནས་ཡུན་རིང་མ་སོང་བར་རྒན་རྒོན་དང་མ་འཆམ་པས་ཁྱིམ་ཚང་ཟུར་དུ་བཅས་རྗེས་ཕ་མ་གཉིས་དང་ང་ཚོ་བུ་ཕྲུག་རྣམས་མ་གཏོགས་མེད་པ་དང་ངལ་རྩོལ་ནུས་ཤུགས་ག་རེ་ཟེར་ནའང་ཕ་མ་གཉིས་རང་ལས་མེད་རྐྱེན་ཕ་མ་གཉིས་ཀྱིས་ལོ་གཅིག་འཁོར་མོ་ཡུག་དུ་བཀའ་བ་སྤྱད་ཀྱང་རུ་ཁག་ལ་བཟའ་འབྲུའི་རིན་པ་མང་པོ་ཞིག་སློག་དགོས་ཀྱི་ཡོད་པས།ཕས་ཧ་ལམ་ལོ་གཅིག་ཟླ་བ་བཅུ་གཉིས་ཞག་མ་སུམ་བརྒྱ་དྲུག་ཅུ་ལས་ངལ་གསོ་ཉིན་གཅིག་ཀྱང་མེད་པར་ངལ་རྩོལ་དུ་ཕྱིན་པ་དང་།ལོ་གསར་སྐབས་གུང་གསེང་ཉིན་ལྔ་རང་ཡོད་པ་དེ་ལས་ཀྱང་སྐབས་འགར་ཛ་དྲག་གི་བརྡ་ལན་སྐྱེལ་རྒྱུ་དང་དམིགས་བསལ་གྱི་ལས་ཀ་ཐོན་ན་རུ་ཁག་ནས་སྐར་ཆད་ཁྱིམ་ཚང་རྣམས་ཧ་ལམརིག་བཞིའིརྗེས་སུ་བཞག་སྟེ་བཀོད་སྒྲིག་བྱེད་ཀྱི་ཡོད་ལ་པ་ཕས་ཀྱང་སྐར་ཆ་ཁ་ཤས་ཀྱི་ཆེད་དུ་འགྲོ་རྐྱང་བྱེད་ཀྱི་ཡོད།ངལ་རྩོལ་བྲེལ་བརྩོན་ཤིན་ཏུ་ཆེ་བའི་ཁརསྒེར་འཐབ་བཟོ་དགགགི་གནོན་ཤུགས་ཆེན་པོའི་འོག་ད་དུང་ནང་མི་བརྒྱད་ཀྱི་རྐང་རྩལྷམདང་མེ་ཤིང་འབྱིད་དགོས་པས་ཉིན་མོ་རུ་ཁག་གི་ངལ་རྩོལ་དུ་འགྲོ་དགོས་པ་དང་།སྔ་དགོང་དུས་ཚོད་ཡོད་ཚད་དམ་འཛིན་གྱིས་ལག་ལས་བྱེད་དགོས་ཀྱི་ཡོད་པས་ཞོགས་པ་ལངས་པ་ནས་དགོང་མོ་མ་ཉལ་བར་ལས་ཀ་མེད་པར་གཏན་ནས་སྡོད་ཁོམ་མེད།